እዚ ሕቶስ ነቶም ንጥበብ ዝበለዩሉ'ዩ ዝምልከት" "ካብዞም ኣብዛ ፊልም ዝተዋስኡ ከም በዓል መርሃዊ ኣፈወርቂ፡ ኣሌክን ሲራክን ኣቐዲሞም ኣብ ፊልምታት ናይ ኤርትራ ኣብ ምውሳእ፡ምድራስን ምእላይን ዓቢ ስም ዝጸንሖም'ዮም፡ ዝተረፉ ግን ኣብዚ ካምፓላ ምስ መጽኡ ናይ ምውሳእ ክእለቶም ዘላለዩን ዘርኣዩን'ዮም" ይብል መብራህቱ ግርማይ። ዊንታ ሃብተሚካኤል ኣብታ ብተመስገን ዝተደረሰትን ዝተኣለየትን ፊልም ካምፓላ "ቅርጣሽ" ዝብል ገጸ ባህሪ ሒዛ ዝተዋስአት ኮይና፡ ቅድሚ ናብ ስደት ምምራሓ ኣብ ናይ በዓላት ዝካየድ ሃገራዊ መደባት፡ ሳዕሳዒት እያ ነይራ። "እቲ ስነ ጥበብ ኣብ ወሽጠይ ስለ ዘሎ'ምበር" ድሕሪ ምባል "ተዋሲእካ ክትልወጥ ኣይኮነን፡ ፊልም ካምፓላ እናሰራሕና እንከለና ሓሚመ፡ መሐከሚ ስዝኣንክሉ ግዜ ነይሩ'ዩ" ድሐዕሪ ምባል። "ንመዋስኢ ዝኸውን ክዳን ደልየ ገጽ ብዙሓት'የ ዝርኢ ነይረ" ትብል ዊንታ። ምንጪ ስእሊ, Winta መግለጺ ስእሊ, ዊንታ ሃብተሚካኤል ኣብ ፊልም 'ካምፓላ' ንመጀመርታ ዝተዋስአ ኣቤል ዑቕባይ፡ ኣብ ፊልም 'ካምብያ'ውን ራስታ ዝብል ገጸ ባህሪ ሒዙ ብምምጻእ፡ ብኽእለት ኣዋሳስእኡ ንብዙሓት ዝመስጠ'ዩ፡ ኣብዛ ፊልም ክዋሳእ ንዝርኣዮ ከኣ ዕቁር ክእለት ከም ዘለዎ ኣመስኪሩ'ዩ። "ኣቤልን ራስታን ዘመሳስልን ዝፈላልን መሊእዎም'ዩ፡ እቲ ንራስታ ዘሕምሞን ዘሳቕዮን ንኣቤል'ውን የሕምሞን የሳቕዮን'ዩ" ድሕሪ ምባል፡ ማዕረ እቲ ዘጥርዮ ዘሎ ህቡቡነት ኣብ ስደት ኮይንካ ፊልም ሰሪሕካ ናብራኻ ክትቅይረሉ ዘኽእል ዕድል ኣለዎ ድዩ ንዝብል ሕቶ፡ "እንታይ ኮንካ'ታ!?
